**Ministru kabineta rīkojuma projekta**

**„Grozījumi Ministru kabineta 2020.gada 6.novembra rīkojumā Nr.655 „Par ārkārtējās situācijas izsludināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Grozījumi Ministru kabineta 2020.gada 6.novembra rīkojumā Nr.655 „Par ārkārtējās situācijas izsludināšanu”” (turpmāk – Projekts) mērķis ir precizēt epidemioloģiskās drošības prasības Covid-19 izplatības ierobežošanai un noteikt nosacījumus atsevišķu izglītības procesu klātienes norisei. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Civilās aizsardzības un katastrofas pārvaldīšanas likuma [4.panta](https://likumi.lv/ta/id/313191#p4) pirmās daļas 1.punkta „e” apakšpunktu, likuma „[Par ārkārtējo situāciju un izņēmuma stāvokli](https://likumi.lv/ta/id/255713-par-arkartejo-situaciju-un-iznemuma-stavokli)” [4.pantu](https://likumi.lv/ta/id/255713-par-arkartejo-situaciju-un-iznemuma-stavokli#p4), [5.panta](https://likumi.lv/ta/id/255713-par-arkartejo-situaciju-un-iznemuma-stavokli#p5) pirmo daļu un [6.panta](https://likumi.lv/ta/id/255713-par-arkartejo-situaciju-un-iznemuma-stavokli#p6) pirmās daļas 1.punktu un otro daļu, [7.](https://likumi.lv/ta/id/255713-par-arkartejo-situaciju-un-iznemuma-stavokli#p7)panta 1.punktu un [8.](https://likumi.lv/ta/id/255713-par-arkartejo-situaciju-un-iznemuma-stavokli#p8)pantu, [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3.](https://likumi.lv/ta/id/52951-epidemiologiskas-drosibas-likums#p3)panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 pandēmijas ietekmes rezultātā 2020./2021.mācību gadā profesionālās ievirzes izglītības izglītojamie jau kopš 2020.gada 26.oktobra mācās attālinātā režīmā.Tuvojoties mācību gada noslēgumam, izglītojamiem, kuriem 2021.gada pirmajā pusgadā paredzēts kārtot noslēgumu pārbaudījumus un iegūt atbilstošu profesionālo izglītību, izglītības programmās noteikto sasniedzamo rezultātu sasniegšanai ir nepieciešams papildu atbalsts un individuālas konsultācijas klātienē. Ņemot vērā profesionālās mākslas, dizaina, mūzikas un dejas izglītības apguves specifiku, īpaši mūzikas izglītības programmu apguvē, kurās izglītības programmas saturs paredz individuālas nodarbības, klātienes konsultācijas ir vitāli nepieciešamas, lai nostiprinātu attālinātu mācību laikā iegūtās zināšanas un prasmes, un saņemtu nepastarpinātu pedagoga atbalstu. Papildus jāņem vērā, ka daļai izglītojamo, apgūstot profesionālās izglītības programmu, līdzīgi kā vispārējā izglītībā, būtiskāka šāda iespēja saņemt nepieciešamo konsultāciju klātienē ir izglītojamiem, kas dažādu vides un sociālo apstākļu dēļ ir pakļauti priekšlaicīgas mācību pārtraukšanas riskam, kā arī ir ierobežota pieeja mācību rīkiem un viedierīcēm, nopietnas mācību grūtības (tai skaitā psihoemocionālā stāvokļa dēļ), un izglītības iestādei vai pedagogam ir pamatotas grūtības uzturēt pastāvīgu kontaktu ar izglītojamo mācību ietvaros. Klātienes individuālas konsultācijas attiecināmas uz 2 535 profesionālās ievirzes kultūrizglītības audzēkņiem – tiem pašiem izglītojamiem, kuri jau šobrīd var apmeklēt vispārizglītojošo mācību priekšmetu klātienes konsultācijas saskaņā ar Ministru kabineta 2020.gada 6.novembra rīkojuma Nr.655 „Par ārkārtējās situācijas izsludināšanu” 5.13.2.7.apakšpunktu (individuālās konsultācijas – izglītojamiem, kuri ir pakļauti priekšlaicīgas mācību pārtraukšanas riskam pamatizglītības pakāpē).Individuālā konsultācija klātienē ir iespējama, ievērojot visus iespējamos piesardzības pasākumus: distancēšanās, roku higiēna, mutes un deguna aizsegu lietošana, pastiprināta vēdināšana pēc katras konsultācijas, ierobežots konsultācijas norises laiks. Konsultācija būtu pieejama izglītojamam tikai pēc pedagoga ieskata un attiecīga uzaicinājuma. Konsultācija klātienē notiek atbilstoši izglītības iestādē noteiktajai kārtībai par konsultāciju norisi, iesaistīto rīcību un pienākumiem, un to organizē, nodrošinot, ka izglītojamais nenonāk saskarsmē ar citiem izglītojamiem, tai skaitā ierodoties izglītības iestādē uz konsultāciju un dodoties prom. Tādējādi neveidojas nekāda izglītojamo pašplūsma, nedz arī būtiska personu plūsma vispār. Tas būtu iespējams tikai tādos gadījumos, kad konsultācijas laikā pedagogs un izglītojamais (izņemot pūšaminstrumentu spēles, dziedāšanas un dejošanas konsultācijās) lieto mutes un deguna aizsegu un ievēro divu metru distanci. Mutes un deguna aizsegu pūšaminstrumentu spēles, dziedāšanas un dejošanas konsultācijās izglītojamais var nelietot, ja atbilstoši Veselības ministrijas rekomendācijām pēdējo 72 stundu laikā pirms konsultācijas izglītojamais ir veicis izmeklējumu Covid-19 diagnostikai un tas ir negatīvs, pasniedzējs konsultācijas laikā lieto respiratoru bez vārsta, konsultācijas laikā tiek ievērota pēc iespējas lielāka distance (bet ne mazāk kā divi metri) starp pasniedzēju un izglītojamo. Ņemot vērā ieilgušo attālināto mācību procesu visās profesionālās ievirzes izglītības iestādēs un profesionālās izglītības specifiku, kā arī mācību gada noslēguma tuvumu, efektīvi ievērojot epidemioloģiskās prasības, individuālu klātienes konsultāciju organizēšana izglītības programmu beidzējiem būtu nozīmīgs atbalsts sekmīgā izglītības iegūšanā. |
| 3. | Projekta izstrādē iesaistītās institūcijas un publiskas personas, kapitālsabiedrības | Kultūras ministrija, Latvijas Nacionālais kultūras centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz izglītības iestādēm, kuras īsteno profesionālās ievirzes izglītības programmas tematiskajā jomā „Mākslas”.  |
| 2. | Tiesiskā regulējuma ietekme uz tautsaimniecību un administratīvo slogu | Covid-19 infekcijas izplatību šobrīd nav iespējams prognozēt, tādēļ nav iespējams prognozēt Projekta ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024.  |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 | 0 |  0 |  0 |  0 |  0 |  0 |
| 2.1. valsts pamatbudžets | 0  | 0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | 0 |  0 |  0 |  0 |  0 |  0 |
| 3.1. valsts pamatbudžets |  0 | 0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Ministru kabineta 2021.gada 18.februāra sēdē (prot. Nr.18 49.§) tika izskatīts Izglītības un zinātnes ministrijas sagatavotais informatīvais ziņojums „Par skolotāju un atbalsta personāla individuālo konsultāciju apmaksu mācību satura apguvei Covid-19 pandēmijas laikā”, kurā tika iekļauts papildu nepieciešamais finansējums konsultāciju piemaksu nodrošināšanai tikai profesionālās vidējās izglītības iestāžu vispārīgo priekšmetu pedagogiem, kuri nodrošina audzēkņu gatavošanu valsts pārbaudes darbiem, bet informatīvajā ziņojumā netika iekļauts finansējums konsultāciju nodrošināšanai profesionālo priekšmetu pedagogiem.2021.gada 11.februāra finanšu ministra vadītajā grupā Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam tika nolemts, ka jautājums par konsultāciju apmaksu profesionālās izglītības pedagogiem, kuri nav iesaistīti audzēkņu sagatavošanā valsts eksāmeniem, un profesionālās ievirzes izglītības pedagogiem ir diskutējams atsevišķi. Ņemot vērā minēto, jautājums par papildus nepieciešamo finansējumu tiks virzīts izskatīšanai finanšu ministra vadītajā vadības grupā Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam un pozitīva lēmuma pieņemšanas gadījumā tiks veikti detalizēti papildu nepieciešamā finansējuma aprēķini un jautājums par papildu nepieciešamo finansējumu tiks virzīts izskatīšanai Ministru kabinetā. Paredzams, ka papildu izdevumus, kas nepieciešami, lai nodrošinātu piemaksas pedagogiem par konsultāciju stundām, segs no valsts budžeta programmas 02.00.00 „Līdzekļi neparedzētiem gadījumiem” un tos plānots izlietot 2021.gadā. Provizoriskais papildu nepieciešamā finansējuma apmērs ir prognozējams līdz 1,1 miljonam *euro*. Taču tā kā no Valsts izglītības informācijas sistēmas nav iespējams iegūt precīzus datus par pašvaldību un privāto dibinātāju izglītības iestādēs tarificētajām likmēm pedagogiem, kuri strādā ar ievirzes audzēkņiem nobeiguma eksāmeniem, Kultūras ministrija vēl apkopo datus par šīm likmēm, kā rezultātā papildu nepieciešama finansējuma apmērs šīm skolām var precizēties. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts, pašvaldību un privātās institūcijas, izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Groza 29236568

Andis.Groza@lnkc.gov.lv